Source: http://www.bihon.ro/tudor-vrea-un-psiholog-pentru-handbalistii-oradeni/897395
Timestamp: 2018-04-20 18:35:36+00:00

Document:
Tudor vrea un psiholog pentru handbalistii oradeni - BIHON
Tudor vrea un psiholog pentru handbalistii oradeni
3. aprilie 2011 14:37	 Reactualizat la:	 3. aprilie 2011 14:51
Mazilu (la minge) a fost golgeterul întâlnirii, cu 11 goluri marcate
CSM Oradea a fost învinsă cu scorul de 38-30 în meciul de handbal din deplasare cu U Transilvania Cluj-Napoca.
Conform aşteptărilor, echipa de handbal masculin CSM Oradea n-a putut emite pretenţii în deplasarea cu U Transilvania, partidă contând pentru etapa a 17-a a Ligii Naţionale. Gazdele s-au impus lejer cu scorul de 38-30 (19-14), după un meci pe care l-au controlat în permanenţă. Ambele echipe de handbal s-au confruntat cu mari probleme de lot. De la clujeni au absentat Ghionea, Fl. Nicolae, Mocanu, Szopka, Vlăduţ, Senocico, Hagiu, Ani, în timp CSM Oradea nu a putut conta pe Taşcă, Iştoc, Tudor, Roauă şi Gale. După câteva minute echilibrate, U Transilvania a început să domine jocul, distanţându-se pe tabela de marcaj, scorul la pauză fiind 19-14. Repriza secundă a avut acelaşi aspect, gazdele câştigând în final cu 38-30.
„Am jucat ceva mai bine decât în etapa trecută cu Braşovul, dar nu puteam emite pretenţii în confruntarea cu Clujul, o echipă care vizează un loc de cupe europene. Gazdele s-au întărit considerabil în intersezon şi au ambiţii sporite. Echipa noastră este dărâmată din punct de vedere psihic, după atâtea înfrângeri. Jucătorii au potenţial, dar nu au mentalitate de învingători, intrând parcă pe teren cu ideea că vor fi învinşi. De aceea mă gândesc să apelez la un psiholog, care să rezolve această problemă interioară a jucătorilor. Ne-ar trebui cât mai repede o victorie, care să le revigoreze moralul”, ne-a declarat antrenorul CSM Oradea, Sebastian Tudor.
Tehnicianul de la CSM Oradea a aliniat la Cluj-Napoca echipa: Leu, Gale – portari; Nemenco 3, Lela 1, Amihăesei 4, Cântec 2, Sava, Maxim, Daninfeld 4, Ferenţ, R. Farcaş 1, Al. Farcaş 4, Mazilu 11.
CSM Oradea vrea sa „sparga gheata”

References: CSM 
 CSM 
 CSM 
 CSM 
 CSM 

CSM